ທະຫານ ມາລີ ສູ້ລົບກັບ ພວກກະ​ບົດ ແບ່ງ​ແຍກ​ດິນ​ແດນ Tuareg
ພວກທະຫານມາລີ ​ແລະ​ພວກ​ກະ​ບົດ ແບ່ງ​ແຍກ​ດິນ​ແດນ Tuareg ສູ້​ລົບ​ກັນ ທີ່ເມືອງ​ Kidal ຢູ່​ໃນ​ພາກ​ເໜືອ​ຂອງ ປະ​ເທດ.
ພວກທະຫານມາລີ ແລະພວກຫົວແບ່ງແຍກ ໄດ້ແລກປ່ຽນການ ສູ້ລົບກັນທີ່ພາກເໜືອຂອງເມືອງ Kidal ຊຶ່ງເປັນເມືອງພວກຫົວ ແບ່ງແຍກ ໃນວັນອາທິດວານນີ້ ໃນການກັບຄືນມາຂອງຄວາມ ຮຸນແຮງ ຫລັງຈາກພວກກະບົດໄດ້ ທັບມ້າງການຢຸດຍິງກັບລັດ ຖະບານ ບັນດາເຈົ້າໜ້າທີ່ທ້ອງຖິ່ນ ບໍ່ໄດ້ກ່າວວ່າ ມີຜູ້ໃດໄດ້ເສຍຊີວິດຈາກ ການສູ້ຫລົບ ການສູ້ລົບໄດ້ເກີດຂື້ນນຶ່ງມື້ ຫລັງຈາກຜູ້ສະລະຊີບ ວາງລະເບີດຄົນນຶ່ງ ທີ່ໄດ້ສັງຫານຢ່າງໜ້ອຍສີ່ຄົນ ແລະໄດ້ຮັບບາດເຈັບອີກຫລາຍຄົນ ຢູ່ໃກ້ກັບຄ້າຍຖະຫານທີ່ເມືອງ Timbaktu ອາທິດແລ້ວນີ້ ພວກຫົວແບ່ງແຍກ ກະບົດ Tuareg ໄດ້ຖອນການເຈລະຈາສັນຕິພາບກັບ ລັດຖະບານ ປະທານາທິບໍດີ ຄົນໃໝ່ຂອງ ມາລີ ທ່ານ Ibrahim Boubacar Keita ຜູ້ທີ່ເຂົ້າກໍາຕໍາແໜ່ງໃນເດືອນສິງຫາ ໄດ້ກ່າວໄວ້ວ່າ ການປົວແປງສັນຕິພາບ ແລະຄວາມປອດໄພແມ່ນວຽກອັນສໍາຄັນທີ່ສຸດຂອງທ່ານ